Jeg bestilte en højtaler fra en internet butik d. 27-11-14, som skulle sendes fra Frankrig til Danmark. Den skulle leveres i nærmeste butik hvor jeg så kunne afhente den. Jeg bor ca 60 km syd for Taulov pakkecenter, hvor sorteringen ofte sker, og det plejer at være sidste stop for pakkerne inden afhentningsstedet.

Sådan er det dog ikke denne gang, min pakke skal ud på en lidt større rejse iflg. track and trace på postdanmark.dk

d. 28-11-14 Bliver pakken skannet i Lübeck i Tyskland

d. 28-11-14 Om aftenen bliver den skannet i Taulov Pakkecenter

d. 29-11-14 Bliver pakken skannet i Københavns pakkecenter (what?)

d. 30-11-14 Bliver den skannet i Taulov igen (hvorfor skulle pakken til københavn?)

d. 01-12-14 Bliver pakken igen skannet i Københavns pakkecenter.

d. 01-12-14 efter jeg har set at den igen er skannet i København ringer jeg ind til kundeservice for at høre hvad der sker. Medarbejderen derinde prøver at slå track and trace nr op, men det volder problemer siger hun, da hendes systemer ikke er de hurtigste. Efter 5 min fortæller hun at det hele ser normalt ud, og jeg burde høre yderligere d. 02-12-14 (i dag), ok tænker jeg og lægger på. 
I dag har jeg ikke hørt noget på pakken og jeg ringer derfor derind igen ved middagstid, for at høre hvad der sker. Her får jeg fat i en ny medarbejder, der kan fortælle mig at pakken har fået en bule, og den derfor sendes retur til afsender uden at blive omdelt, hun kan tilsyneladende se nogle billeder, så hun kan lokaliserer bulen. Det beklager hun, men henviser mig til at tage fat i afsender for at finde en løsning på hvad der så skal ske. En time efter tager jeg fat i afsender, der fortæller mig, at de altså ikke kan gøre noget, når status er "Forsendelsen er på vej". Det undrer mig naturligvis at den står sådan, men jeg må vel bare vente på, at postdanmark skriver at varen er sendt retur. Af ren nysgerrighed prøver jeg igen at ringe til kundeservice da jeg kommer hjem fra job omkring kl. 16. Nu får jeg igen fat i en ny medarbejder der denne gang fortæller mig, at for hende ser det ud som om den bliver leveret, men hun kan ikke fortælle så meget mere, jeg må bare holde øje med track and trace siden, og se om den får en ny status snart. Jeg fortæller hende om den tidligere umelding med, at pakken ville blive sendt retur, pga skade på den, det kan hun slet ikke se noget om. Nu sidder jeg her og ved ikke hvad der er op og ned i sagen. Jeg må blot afvente hvad der sker på track and trace siden, for at ringe ind og få en afklaring er helt håbløst. Alt i alt en dårlig oplevelse.

UPDATE:
Her er track and trace loggen (start nedefra), det ser nu ud til at den kan hentes. Men det er helt åndssvagt at den skulle så meget rundt, hvad sker der post danmark. Iflg. en medarbejder skulle pakken jo også være på vej tilbage til afsender, pga. beskadigelse, men nu er den ankommet hos mig. Jeg glæder mig til at se hvordan den ser ud. Hold kæft et cirkus. Jeg sender med andet næste gang.


04-12-2014 07:22	Haderslev, Danmark	Forsendelsen er klar til at blive omdelt

04-12-2014 01:29	Taulov Pakkecenter (TLP), Danmark	Forsendelsen behandles på vores sorteringscenter

03-12-2014 04:17	Toftanäs, Sverige	Forsendelsen behandles på vores sorteringscenter

02-12-2014 18:33	Härryda, Sverige	Forsendelsen behandles på vores sorteringscenter

01-12-2014 00:14	Københavns Pakkecenter (BRC), Danmark	Forsendelsen behandles på vores sorteringscenter

30-11-2014 19:41	Taulov Pakkecenter (TLP), Danmark	Forsendelsen behandles på vores sorteringscenter

29-11-2014 02:02	Københavns Pakkecenter (BRC), Danmark	Forsendelsen behandles på vores sorteringscenter

28-11-2014 18:42	Taulov Pakkecenter (TLP), Danmark	Forsendelsen behandles på vores sorteringscenter

28-11-2014 09:26	EOLLIS LAB , Danmark	Elektronisk oplysning om forsendelsen er modtaget

28-11-2014 08:22	Lübeck, Tyskland	Forsendelsen er afhentet fra afsender til transport